Man vas vir 16-jarige se moord | Nuus24
Johannesburg – ‘n Man is Saterdag in verband met die moord op ‘n 16-jarige meisie in Ga-Mothapo in hegtenis geneem, het die polisie gesê.Die polisie, wat op ‘n wenk gereageer het, het die 23-jarige man by sy huis in Mankweng se eenheid B gevind.Hy is in hegtenis geneem vir die moord op Dikeledi Mehlape op 27 Desember verlede jaar, het konst. Moses Molepo gesê.Die meisie se ontbinde lyk is op die berg in die Ga thoka-gebied gevind, het Molepo gesê.Mehlape is verkrag voordat sy doodgesteek is.Die man sal Maandag in die Mankweng-landdroshof verskyn op aanklagte van moord en verkragting.– Volg Nuus24 op Twitter - SAPA